Alle hadde lagt seg i selen - og dette gjorde kvelden til en fantastisk opplevelse. Det er et kunsttykke å knytte så mange forskjellige innslag sammen på en god måte, men det lykkes Per Arne Dahl godt med. Det var en minnerik kveld og Bibelselskapet ønsker å takke alle som bidro.
Oslo Gospel Choir, dirigert av Tore Aas, fremførte sanger og materiale produsert for gudstjenestereformen. Kveldsmessen i Trefoldighetskirken er etter hvert blitt en populær gudstjeneste for Oslos befolking. Det er tydelig at denne måten å feire gudstjeneste på treffer en nerve i oss. Det var en god atmosfære i kirken, og mange ble igjen etterpå for å snakke sammen og dele liv. En av tilhørene sa ”denne menigheten er et kraftsenter, det er ikke mange slike igjen i dag og derfor setter jeg ekstra stor pris på det.”